Rossiya bosh vaziri o‘rinbosari bilan qator hamkorlikdagi loyihalar muhokama qilindi

15 sentyabr kuni Iqtisodiy taraqqiyot va kambag‘allikni qisqartirish vazirligida O‘zbekiston bosh vaziri o‘rinbosari, iqtisodiy taraqqiyot va kambag‘allikni qisqartirish vaziri Jamshid Qo‘chqorov hamda Rossiya bosh vaziri o‘rinbosari Aleksey Overchuk boshchiligidagi Rossiya hukumati vakillari o‘rtasida uchrashuv bo‘lib o‘tdi. Uchrashuvda tomonlar bir qator loyihalarni muhokama qilishdi. Bu haqda Iqtisodiy taraqqiyot va kambag‘allikni qisqartirish vazirligi axborot xizmati xabar berdi.
Kengaytirilgan yig‘ilishda Moliya vaziri Timur Ishmetov, Bandlik va mehnat munosabatlari vaziri Nozim Xusanov, Davlat soliq qo‘mitasi raisi Sherzod Kudbiyev, «O‘zstandart» agentligi direktori Dilshod Sattarov, shuningdek, boshqa vazirlik va idoralarning mas’ul xodimlari ishtirok etishdi.
Tomonlar mintaqaviy hamkorlik doirasidagi bir qator loyihalarni muhokama qilishdi. Xususan, soliq va bojxona ma’muriyatchiligini takomillashtirish bo‘yicha harakatlar rejasining bajarilishini ko‘rib chiqishdi.

Qayd etilishicha, bugungi kunga kelib, soliq ma’muriyati tizimini rivojlantirish, shu jumladan, mol-mulkka soliq solishni takomillashtirish va soliq to‘lovchilar bilan ishlash tizimini yaratish (2019−2020 y.) maqsadida ikki davlat Moliya vazirliklari o‘rtasida Rossiya tomonidan O‘zbekistonga beg‘araz texnik yordam ko‘rsatilishi to‘g‘risida shartnoma imzolangan.
Ushbu shartnomani amalga oshirish doirasida quyidagi yo‘nalishlar bo‘yicha ishlar olib borildi:
Federal Soliq xizmati bilan hamkorlikni davom ettirish bo‘yicha quyidagilar hamkorlikning II bosqichi doirasida ishlab chiqilgan:
Kadastr faoliyatini takomillashtirish bo‘yicha hamkorlik ishlari ham muhokama qilindi. Hozirda Rosreestr bilan, Rossiya Federal Soliq xizmati tomonidan amalga oshiriladigan ko‘chmas mulkni soliqqa tortishni takomillashtirish bo‘yicha loyihani davom ettirishni hisobga olgan holda, 2020−2021 yillarda hamkorlik to‘g‘risida muzokaralar olib borilmoqda.
Rossiya tomonining texnik ko‘magi bilan «Davlat kadastrini baholash tizimini yaratish va ko‘chmas mulk ob’ektlarining kadastr qiymatini aniqlash, shu jumladan, O‘zbekiston Respublikasida soliq maqsadlari uchun» loyihasi doirasida quyidagi yo‘nalishlarni amalga oshirish rejalashtirilgan:
Uchrashuv yakunida, tomonlar kelgusidagi hamkorlikning asosiy yo‘nalishlari va amalga oshiriladigan tadbirlar bo‘yicha kelishib olishdi.